मध्यप्रदेश के बीजेपी नेता और पूर्व सीएम बाबूलाल गौर की नजर कांग्रेस के ऑफर पर  
गौर ने पहले दिग्विजय सिंह के ऑफर को ठुकरा दिया था
गौर ने कहा पिछले 15 दिन में घर आ चुके हैं कई मंत्री 
कहा हमारी पार्टी बीजेपी भी टिकट देने पर कर सकती है विचार
मध्यप्रदेश के पूर्व मुख्यमंत्री बाबू लाल गौर के स्वर एक बार फिर बदले हैं और उन्होंने कहा है कि कांग्रेस के भोपाल संसदीय क्षेत्र से चुनाव लड़ने के ऑफर पर विचार कर रहे हैं. गौर ने मंगलवार को संवाददाताओं के सवाल का जवाब देते हुए कहा कि कांग्रेस के कई मंत्री उनसे भोपाल से चुनाव लड़ने का आग्रह कर चुके हैं, वे उस पर विचार कर रहे हैं.
ज्ञात हो कि पिछले दिनों पूर्व मुख्यमंत्री दिग्विजय सिंह ने गौर से मुलाकात कर कांग्रेस से चुनाव लड़ने का आग्रह किया था, उसके बाद भाजपा के नेताओं से मुलाकात के बाद गौर ने कांग्रेस के ऑफर को ठुकरा दिया था.
गौर ने एक बार फिर मंगलवार को कांग्रेस के ऑफर का जिक्र कर सियासत गर्मा दी है. गौर ने कहा, "पिछले 15 दिन में कई मंत्री घर आ चुके हैं, कई से मुलाकात भी हो चुकी है, कांग्रेस की ओर से ऑफर आ चुके हैं, उनके ऑफर पर विचार-मंथन करेंगे, हमारी पार्टी भाजपा भी तो टिकट देने पर विचार कर सकती है."

(इनपुट आईएएनएस से)